**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 6 – 3 – 2024**

 **ΑΜΑΡΟΥΣΙΟΥ Αρ. Πρ.: 72**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax: 2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**ΟΛΟΙ/ΟΛΕΣ ΣΤΟΥΣ ΔΡΟΜΟΥΣ ΤΗΝ ΠΑΡΑΣΚΕΥΗ 8 – 3 – 2024**

**Η ιδιωτικοποίηση των ΑΕΙ και της Δημόσιας Εκπ/σης δε θα περάσει**

Η νέα δικαστική προσφυγή του ΥΠΑΙΘΑ (4 – 3 – 2024)  ενάντια στην Απεργία – Αποχή της ΑΔΕΔΥ δείχνει ότι δεν έχει μείνει άλλος δρόμος για να κάμψει  τη μεγάλη μαζικότητα της αντίδρασης των εκπαιδευτικών στην ατομική αξιολόγηση
Την Τρίτη  5 – 3 – 2024, το μεσημέρι έγινε η  εκδίκαση. Αναμένουμε την απόφαση.
Εν τω μεταξύ **στη χθεσινή συνεδρίαση του Δ. Σ. της (5 – 3 – 2024) η ΔΟΕ αποφάσισε:**

**1) Επαναπροκήρυξη της Απεργίας - Αποχής σε περίπτωση που βγει παράνομη η Απεργία - Αποχή  της ΑΔΕΔΥ.**

**2) Προκήρυξη τρίωρης στάσης εργασίας για την Παρασκευή 8 – 3 – 2024 επιπλέον της στάσης εργασίας της ΑΔΕΔΥ.**

**Η απεργία – αποχή της ΑΔΕΔΥ είναι σε πλήρη ισχύ μέχρι την έκδοση και επίδοση και της ενδεχόμενης καταδικαστικής απόφασης του δικαστηρίου!**

**Είμαστε ενωμένοι και αποφασισμένοι!**

Συμμετέχουμε στις 12:00 στα Προπύλαια στο πανεκπαιδευτικό  – παλλαϊκό συλλαλητήριο χρησιμοποιώντας τις στάσεις εργασίας της Δ.Ο.Ε. και της ΑΔΕΔΥ.

Στη συνέχεια ενωνόμαστε με το πανεκπαιδευτικό συλλαλητήριο που έχει προκηρυχθεί από τους φοιτητικούς συλλόγους στις 13:00 στα ΠΡΟΠΥΛΑΙΑ και πορευόμαστε στη Βουλή όπου συζητείται και ψηφίζεται το νομοσχέδιο για την ίδρυση ιδιωτικών ΑΕΙ με το οποίο είμαστε κάθετα αντίθετοι.

**Η χρήση των διπλών  στάσεων εργασίας (ΔΟΕ – ΑΔΕΔΥ)  μετατρέπουν  την ημέρα της Παρασκευής 8 – 3 – 2024 σε ΑΠΕΡΓΙΑ.**

**Πανεκπαιδευτικός και πανεργατικός ξεσηκωμός**

Η κυβέρνηση βλέποντας την πλήρη απονομιμοποίηση της πολιτικής για τα ιδιωτικά ΑΕΙ και την ογκούμενη λαϊκή οργή που εκφράστηκε με την μαζικότατη απεργία στις 28 Φλεβάρη 2024 προχωράει στην εισαγωγή του ν/σχέδιου για τα ιδιωτικά ΑΕΙ και την παράκαμψη του Συντάγματος  σε μια προσπάθεια να παγώσει τις αντιδράσεις με την επιβολή και τη δημιουργία τετελεσμένων.

**Οι αγώνες όλου του προηγούμενου διαστήματος πρέπει τώρα να γιγαντωθούν.**

**Την ημέρα της γυναίκας 8 Μάρτη όλες και όλοι στο δρόμο**

**ΑΠΕΡΓΟΥΜΕ ενάντια στην ψήφιση του νομοσχέδιου για τα ιδιωτικά ΑΕΙ.**

**Η ιδιωτικοποίηση των ΑΕΙ και της δημόσιας εκπαίδευσης ΔΕ ΘΑ ΠΕΡΑΣΕΙ**

